พล.อ.ประยุทธ์ ต้องปรับทัศนคติตัวเองและไม่ดูถูกประชาชนในประเทศ | matemnews
Home ข่าวทั่วไปรอบวัน พล.อ.ประยุทธ์ ต้องปรับทัศนคติตัวเองและไม่ดูถูกประชาชนในประเทศ
พล.อ.ประยุทธ์ ต้องปรับทัศนคติตัวเองและไม่ดูถูกประชาชนในประเทศ
นายอนุสรณ์ เอี่ยมสะอาด โฆษกพรรคเพื่อไทย (พท.) แถลงข่าวเช้า 28 ก.ย.2562 กรณี พล.อ.ประยุทธ์ จันทร์โอชา นายกฯและ รมว.กลาโหม ไปกล่าวปาฐกถาที่นครนิวยอร์ก สหรัฐอเมริกา จะทำให้ไทยเป็นประเทศร่ำรวยภายในปี 2579 ว่า
“ด้วยศักยภาพของประเทศและประชาชนไทย สามารถพัฒนาไปสู่ความเป็นประเทศร่ำรวยได้ แต่หากจะให้เชื่อว่าผู้นำที่นำพาประเทศไปสู่จุดนั้นคือพล.อ.ประยุทธ์ ประชาชนมีคำตอบอยู่แล้วว่าแทบจะเป็นไปไม่ได้ 5 ปีที่ผ่านมาเห็นชัดว่าไม่สามารถทำได้จริง มีแต่ทำให้ประเทศย่ำแย่ลงแทบทุกด้าน โดยเฉพาะปัญหาเศรษฐกิจที่ทรุดหนัก จำนวนคนจนจาก 8 ล้านคน พุ่งขึ้นมาเป็น 14.5 ล้านคน และคนที่ยังไม่ได้ขึ้นทะเบียนคนจนต่างรอว่าเมื่อไหร่รัฐบาลจะเปิดให้ขึ้นทะเบียนอีก สำรวจอีกครั้งจำนวนคนจนอาจจะพุ่งขึ้นแตะเกือบ 20 ล้านคน มั่นคง มั่งคั่ง ยั่งยืน จึงเป็นเพียงสโลแกน ที่เอาไว้โฆษณาชวนเชื่อโดยปราศจากข้อเท็จจริงเท่านั้นหรือไม่ พล.อ.ประยุทธ์ ต้องปรับทัศนคติตัวเองและไม่ดูถูกประชาชนในประเทศของตนเองว่า ไม่มีความรู้ความสามารถ หลังเลือกตั้งทีมงานประชาสัมพันธ์ภาพลักษณ์ของพล.อ.ประยุทธ์ พยายามสร้างภาพลักษณ์ที่ย้อนแย้งและสวนทางกับความเป็นจริงให้ทำอยู่เรื่อย ซึ่งสังคมปัจจุบันเป็นสังคมแห่งการมีส่วนร่วมและการตรวจสอบ อะไรที่ไม่จริงจะถูกตีแผ่และขยายวงกว้างออกไป ประชาชนไม่ได้ต้องการผู้นำที่วิเศษวิโสอะไรมากมาย แต่คุณลักษณะพื้นฐานที่ผู้นำประเทศที่ดีควรมีคือความเคารพและเชื่อมั่นต่อประชาชน สร้างกระบวนการมีส่วนร่วมกับประชาชน ให้มีความเป็นเจ้าของประเทศร่วมกัน ไม่ใช่เป็นเพียงคนรอรับประโยชน์จากรัฐบาล ไม่เช่นนั้นคนที่ถูกทิ้งไว้ข้างหลัง จะคือตัวพล.อ.ประยุทธ์ เอง”
คลิกอ่านข่าว BBC THAI
https://bbc.in/2o1al4w
Previous articleมนุษย์โซเชียลไทยต้อนรับพลเอกประยุทธ์ประกาศเข้าสู่โลกออนไลน์มากขึ้นด้วยการกด “โกรธ” มากกว่า “รัก” ต่อไลฟ์สดจากนิวยอร์ก
Next articleศรีสุวรรณ เล่นงานกองทัพบก